William Forsman

William Vindician Forsman (4. helmikuuta 1844 Hämeenlinna – 10. kesäkuuta 1914 Helsinki) oli suomalainen insinööri ja Helsingin teollisuuskoulun rehtori.

Henkilöhistoria
Forsmanin vanhemmat olivat filosofian ja teologian tohtori, kirkkoherra, lääninrovasti Carl Rudolf Forsman ja Sofia Charlotta Björnberg. Hän pääsi ylioppilaaksi Vaasan kymnaasista 1863 ja suoritti insinööritutkinnon Heidelbergin polyteknillisessä opistossa Saksassa 1867.

Forsman oli rautatiehallituksen koneosastolla suunnittelijana 1877–1887 ja sitten Helsingin teollisuuskoulun ruotsinkielisen osaston mekaanisen teollisuuden lehtorina ja oppilaitoksen rehtorina vuodesta 1887 alkaen.

William Forsman oli naimisissa 1873–1884 Helena Wilskmanin (k. 1884) kanssa ja vuodesta 1885 Sofia Josefina Stenforsin kanssa. Kirkkoherra, valtiopäivämies Ivar Rudolf Forsman oli hänen veljensä.

Teoksia 
 Projektioniopin alkeet käsityöläis- ja alhaisempia teollisuuskouluja varten. Holm, Helsinki 1885
 Höyrykoneoppi : lyhyesti käsitelty opetusta varten Suomen teollisuuskouluissa. Otava 1898, 2. laaj. ja korj. painos Otava 1908
 Höyrykoneoppi opetusta varten Suomen teollisuuskouluissa. Otava 1902
 Höyrykoneoppi : alempia koneenkäyttäjä- sekä lämmittäjakursseja varten. Otava 1909
 Helsingin teollisuuskoulun 20-vuotis kertomus : lukuvuodet 1886-1906 ynnä tilastollisia tauluja sekä koulun vuosikertomus lukuvuodelta 1906-1907. Helsinki 1909

Lähteet 

Suomalaiset insinöörit
Suomen koulujen rehtorit‎
Vuonna 1844 syntyneet
Vuonna 1914 kuolleet